b'\n_START_ARTICLE_\nLakeith Stanfield\n_START_SECTION_\nRani \xc5\xbeivot\n_START_PARAGRAPH_\nStanfield je ro\xc4\x91en u San Bernardinu (dr\xc5\xbeava Kalifornija), a odrastao u Riversideu i Victorvilleu (tako\xc4\x91er Kalifornija). Za svoje odrastanje je u jednom intervjuu izjavio da je "odrastao u vrlo siroma\xc5\xa1nom okru\xc5\xbeenju uz obitelj koja je s obje strane bila disfunkcionalna". U dobi od 14 godina odlu\xc4\x8dio je postati glumac nakon \xc5\xa1to je zapo\xc4\x8deo nastupati u dramskom klubu u svojoj srednjoj \xc5\xa1koli. Poha\xc4\x91ao je John Casablancas Modeling and Career centar u Los Angelesu gdje je dobio menad\xc5\xbeera iz agencije i zapo\xc4\x8deo odlaziti na audicije za reklame.\n_START_SECTION_\nKarijera\n_START_PARAGRAPH_\nSvoju prvu ulogu Stanfield je ostvario u kratkom igranom filmu Short Term 12 2009. godine koji je redatelju Destinu Danielu Crettonu bio projekt na dr\xc5\xbeavnom sveu\xc4\x8dili\xc5\xa1tu u San Dijegu za kojeg je nagra\xc4\x91en nagradom \xc5\xbeirija u kategoriji kratkog igranog filma na filmskom festivalu u Sundanceu. Godinu dana kasnije, Stanfield je nastupio u jo\xc5\xa1 jednom kratkom igranom filmu naziva Grace prije nego se na nekoliko godina povukao iz svijeta glume. Za to je vrijeme radio razne poslove koji su uklju\xc4\x8divali radove na krovovima, vrtlarstvo, telekomunikacije te rad u tvornici za legalnu proizvodnju marihuane prije nego ga je Cretton pozvao da ponovi ulogu iz filma Short Term 12, ali ovoga puta kao dugometra\xc5\xbeni projekt \xc5\xa1to je ujedno ozna\xc4\x8dilo i njegov gluma\xc4\x8dki debi. Tijekom produkcije filma, Stanfield je prakticirao gluma\xc4\x8dku metodu u\xc5\xbeivljavanja u lik (tzv. method acting), distanciraju\xc4\x87i se na taj na\xc4\x8din od ostalih \xc4\x8dlanova gluma\xc4\x8dke ekipe (ba\xc5\xa1 kao \xc5\xa1to bi to napravio i njegov lik, Marcus). On je ujedno i jedini glumac koji se pojavio u kratkoj i dugometra\xc5\xbenoj verziji oba filma._NEWLINE_Film Short Term 12 u kona\xc4\x8dnici je osvojio nagradu \xc5\xbeirija za najbolji narativni film 2013. godine na filmskom festivalu South by Southwest, a Stanfield je dobio nominaciju za nagradu Independent Spirit u kategoriji najboljeg sporednog glumca._NEWLINE_Godine 2014. Stanfield je ostvario uloge u filmovima Pro\xc4\x8di\xc5\xa1\xc4\x87enje: Anarhija i Selma gdje je u potonjem glumio aktivista za gra\xc4\x91anska prava Jimmieja Leeja Jacksona. Tako\xc4\x91er je nastupio i u filmu Memoria redatelja Jamesa Franca te u filmu Dona Cheadlea Prije svega Miles. Stanfield je tako\xc4\x91er ostvario uloge u fantasti\xc4\x8dnom hororu King Ripple \xc4\x8diji je redatelj Luke Jaden te u glazbenom spotu "Close Your Eyes (And Count to Fuck)" glazbene skupine Run the Jewels. Godine 2015. glumio je repera Snoop Dogga u biografskom filmu Straight Outta Compton. Godinu dana kasnije nastupio je u filmu Death Note redatelja Adama Wingarda u Netflixovoj produkciji._NEWLINE_Godine 2017. nastupio je u kriti\xc4\x8dki hvaljenom trileru Bje\xc5\xbei.\n_START_SECTION_\nOsobni \xc5\xbeivot\n_START_PARAGRAPH_\nStanfield je pjesnik i reper te je \xc4\x8dlan benda imena Moors._NEWLINE_Stanfield ima jedno dijete s glumicom Xhosaom Roquemore.'